b'\n_START_ARTICLE_\n\xc5\xa0krat \xc5\xa0al-Amar\n_START_SECTION_\nPovzetek\n_START_PARAGRAPH_\nPravljica govori o \xc5\xa1kratu \xc5\xa0al-Amaru z de\xc5\xbeele Lepi Sen. Ta izmed vseh \xc5\xa1kratov izstopa zaradi svojega imena. To mo\xc4\x8dno moti njegove prijatelje, zato mu ga odvzamejo, saj \xc5\xa1e sam ne ve kaj pomeni. \xc5\xa0krat se odpravi iskat svojo identiteto ven s pravljice v otro\xc5\xa1ko sobo, v kateri spozna, da otro\xc5\xa1ka domi\xc5\xa1ljija nima meja in da njegovo ime ni prav ni\xc4\x8d nenavadno. Pravljica se kon\xc4\x8da, ko se \xc5\xa1krat \xc5\xa0al-Amar vrne v de\xc5\xbeelo Lepi Sen in si vzame nazaj kar je njegovo._NEWLINE_Pravljica otrokom sporo\xc4\x8da, da je pomembno sprejeti samega sebe, po drugi strani pa omogo\xc4\x8da, da se ti poistovetijo z junakom in se preko njega najdejo. Knjiga poudarja sprejemanje druga\xc4\x8dnosti, pozitivno samopodobo, izpostavlja pomen prijateljstva ter vrednosti \xc5\xbeivljenja.\n_START_SECTION_\nPredstavitev glavne knji\xc5\xbeevne osebe\n_START_PARAGRAPH_\n\xc5\xa0krat \xc5\xa0al-Amar je glavna knji\xc5\xbeevna oseba, ki predstavlja otroka,ki se \xc5\xbeeli uveljaviti med sovrstniki. V boju za njihovo naklonjenost ta zatre lastnosti, ki motijo prijatelje. Mo\xc4\x8dno si \xc5\xbeeli pripadnosti sovrstni\xc5\xa1ki skupini, vendar pa je zato nesre\xc4\x8den. Ko sam za\xc4\x8dne sprejemati svojo druga\xc4\x8dnost, ga sprejmejo tak\xc5\xa1nega kot je tudi prijatelji. Velik vpliv na \xc5\xa0al-Amarja ima okolje.  _NEWLINE_\xc5\xa0krat \xc5\xa0al-Amar predstavlja \xc5\xbertev nasilja do druga\xc4\x8dnosti in trpi zaradi nesprejetosti.'